《乙丑季夏伤足伏枕历秋未瘳屡荷素园见顾殷殷偶留小酌限作二律同用知秋二字君诗先成依韵和答 其二》
明代·杜浚

濯足空谈万里流，朝昏惟守户庭幽。故乡久别终思奋，好友频来不带愁。

白发丹心千古意，黄花紫蟹一年秋。何时造尔能扶杖，不羡乘车马少游。

作者简介：（1610—1686或1611—1687）明末清初湖北黄冈人，原名绍先，字于皇，号茶村，又号西止，晚号半翁。明崇祯十二年乡试副榜。避乱流转于南京、扬州，居南京达四十年。少倜傥，欲赫然著奇节，既不得于所试，遂刻意为诗，以此闻名。著有《变雅堂集》。